Document ID: 32005D0339

KOMISJONI OTSUS,
25. aprill 2005,
millega muudetakse otsust 2003/526 EÜ seoses sigade katku tõrjemeetmetega Prantsusmaal
(teatavaks tehtud numbri K(2005) 1249 all)
(EMPs kohaldatav tekst)
(2005/339/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
ning arvestades järgmist:
(1)
Pärast sigade katku puhanguid teatavates liikmesriikides võeti vastu komisjoni 18. juuli 2003. aasta otsus 2003/526/EÜ, (2) mis käsitleb sigade klassikalise katkuga seotud kaitsemeetmeid teatavates liikmesriikides. Kõnealuse otsusega on kehtestatud sigade katku täiendavad tõrjemeetmed.
(2)
Prantsusmaa on teatanud komisjonile kõnealuse haiguse hiljutistest juhtumitest metssigade seas Prantsusmaal Vogeeside põhjaosas. Arvesse võttes epidemioloogilist teavet, on asjakohane muuta piirkonda, kus haiguse tõrjemeetmeid kohaldatakse.
(3)
Seepärast tuleks otsust 2003/526/EÜ vastavalt muuta.
(4)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/526/EÜ lisa I osa 2. punkt asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 25. aprill 2005

Labels: 20
18
6